ยื่นฟ้อง ราวด์อัพ ก่อมะเร็ง ศาลแคลิฟอร์เนียตัดสินให้จ่ายค่าเสียหาย-ชดเชย
ศาลแคลิฟอเนียสั่งมอนซานโตชดใช้ค่าเสียหาย 289 ล้านดอลลาร์ให้อดีตคนดูแลสนามหญ้า-ผู้ป่วยมะเร็งที่สัมผัสสาร ไกลโฟเสต จากผลิตภัณฑ์กำจัดวัชพืชยี่ห้อ ราวด์อั้พ ซึ่งมอนซานโตเป็นผู้จำหน่ายผลิตภัณฑ์นี้มาตั้งแต่ปี 2517 ปัจจุบันมีจำหน่าย 160 ประเทศทั่วโลก รวมทั้งประเทศไทยชัยชนะครั้งประวัติศาสตร์ของผู้ฟ้องร้อง มอนซานโต บรรษัทเกษตรเคมีภัณฑ์ยักษ์ใหญ่ โดยเมื่อวันที่ 10 ส.ค. ที่ผ่านมา ศาลในรัฐแคลิฟอร์เนียตัดสินให้มอนซานโตต้องจ่ายค่าชดเชยและค่าเสียหายให้กับผู้ป่วยโรคมะเร็งจากการที่พวกเขาเคยสัมผัสสารไกลโฟเสตในผลิตภัณฑ์กำจัดวัชพืชของมอนซานโตอย่าง ราวด์อั้พโดยก่อนหน้านี้ เดอเวย์น จอห์นสัน ชาวมลรัฐแคลิฟอร์เนียผู้มีอาชีพดูแลสนามเคยฟ้องร้องต่อมอนซานโต กล่าวหาว่าสารไกลโฟเซตในราวน์อัพทำให้เขาเป็นมะเร็งเมื่ออายุได้ 46 ปี จากการใช้ผลิตภัณฑ์นี้ในการทำงานเป็นเวลาสองปี เมื่อวันที่ 10 ส.ค. ที่ผ่านมาศาลแคลิฟอร์เนียก็ตัดสินให้มอนซานโตมีความผิด โดยต้องจ่ายทั้งค่าชดเชย 39 ล้านดอลลาร์ และค่าเสียหาย 250 ล้านดอลลาร์โรเบิร์ต เอฟ เคนเนดี จูเนียร์ ทนายความที่เป็นตัวแทนว่าความให้จอห์นสันประกาศผ่านทวิตเตอร์ว่าศาลได้ตัดสินให้มอนซานโตต้องจ่ายค่าเสียหายจาก การกระทำที่มุ่งร้ายและกดขี่ข่มเหงของพวกเขาสมาคมผู้บริโภคออร์แกนนิค (OCA) ซึ่งเป็นกลุ่มที่วิพากษ์วิจารณ์มอนซานโตมายาวนานแถลงแสดงความยินดีต่อผลการตัดสินในครั้งนี้ รอนนี คัมมินส์ ผู้อำนวยการนานาชาติของ OCA กล่าวว่า คำตัดสินในครั้งนี้แสดงให้เห็นว่าเมื่อพลเมืองธรรมดาทั่วไป ซึ่งในที่นี้คือลูกขุน 12 คน ได้รับฟังข้อเท็จจริงเกี่ยวกับผลิตภัณฑ์ของมอนซานโตรวมถึงได้รับรู้เรื่องที่บริษัทนี้เลยเถิดไปถึงขั้นซื้อตัวนักวิทยาศาสตร์หลอกลวงประชาชนและส่งอิทธิพลต่อองค์กรตรวจสอบของรัฐบาลแล้ว พวกเขาก็ไม่สับสนอีกต่อไปคัมมินส์วิจารณ์มอนซานโตอีกว่า บริษัทนี้เห็นผลกำไรมาก่อนความปลอดภัยของสาธารณะเสมอมา และในวันนี้ มอนซานโตก็ถูกทำให้ต้องรับผิดชอบในที่สุด คัมมินส์กล่าวอีกว่า พวกเขาหวังว่านี่จะเป็นหนึ่งในความพ่ายแพ้อีกหลายๆ ครั้งของมอนซานโต และหวังว่าสำนักงานคุ้มครองสิ่งแวดล้อมของสหรัฐฯ จะถอดผลิตภัณฑ์นี้ออกจากตลาดโดยทันทีคัมมินส์และกลุ่มของเขากล่าวหามอนซานโตในเรื่องการทำให้ผู้บริโภคไขว้เขว และคาดหวังว่าจะมีการฟ้องร้องดำเนินคดีกับมอนซานโตในเรื่องนี้ได้ ทั้งนี้คัมมินส์ยังกล่าวชื่นชมจอห์นสันที่ กล้าเผชิญหน้า กับมอนซานโตช 17 ก.ค. 2561แครีย์ กิลแลม นักข่าวและนักวิจัยด้านผลประโยชน์ของประชาชนให้กับองค์กรที่แสวงหาผลกำไร ไรท์ทูโนว (Right to Know) แถลงในเรื่องนี้ว่ามอนซานโตและพันธมิตรอุตสาหกรรมเคมีของพวกเขาใช้เวลาหลายสิบปีในการหลอกผู้บริโภค ชาวนา ผู้กำกับดูแล และนักการเมือง ให้พวกเขาสับสนเกี่ยวกับความเสี่ยงเรื่องยากำจัดวัชพืชที่มีส่วนผสมของสารไกลโฟเสตกิลแลมกล่าวอีกว่าหลักฐานในการเอาผิดมอนซานโตมาจากเอกสารภายในของพวกเขาเอง รวมกับข้อมูลและเอกสารจากองค์กรกำกับดูแล เขายังเรียกร้องอีกว่าเจ้าหน้าที่รัฐบาลทั่วโลกควรจะแสดงการคุ้มครองสุขภาพของประชาชนแทนที่จะปกป้องผลกำไรของบรรษัทกันได้แล้วด้านผู้สื่อข่าวทอม ฟิลพอตต์ ตั้งข้อสังเกตว่าถึงแม้รัฐบาลโดนัลด์ ทรัมป์ จะพยายามยกเลิกการสั่งห้ามยาฆ่าแมลงที่เป็นพิษ แต่ศาลสหรัฐฯ ก็แสดงความเข้าใจถึงอันตรายของยาฆ่าแมลงและสารกำจัดศัตรูพืช รวมถึงสารเคมีรุนแรงอื่นๆ ซึ่งนอกจากกรณีของไกลโฟเสตแล้วคอมอมนดรีมส์รายงานอีกว่าในวันที่ 9 ส.ค. ที่ผ่านมาศาลอุทธรณ์เขต 9 ของสหรัฐฯ ตัดสินให้การยกเลิกคำสั่งแบนสารคลอไพริฟอสของรัฐบาลทรัมป์เป็นการกระทำที่ผิดกฎหมาย และสั่งให้มีการห้ามใช้สารเคมีชนิดนี้ภายใน 60 วัน โดยที่สารคลอไพริฟอสเป็นสารเคมีในยาฆ่าแมลงที่ถูกระบุว่ามีผลต่อพัฒนาการทางสมองล่าช้าในเด็กและทำให้เกิดปัญหาต่อระบบประสาททั้งนี้มอนซานโตจำหน่าย ราวด์อั้พ มาตั้งแต่ปี 2517 โฆษณาว่ามีประสิทธิภาพกำจัดวัชพืชโดยไม่ส่งผลเสียต่อพืชผลการเกษตร มีจำหน่าย 160 ประเทศทั่วโลก รวมทั้งประเทศไทยสำหรับมอนซานโตก่อตั้งขึ้นตั้งแต่ปี 2444 ในเมืองเซนต์หลุยส์ รัฐมิสซูรีของอเมริกา โด่งดังจากการผลิตแซกคารินหรือสารเพิ่มความหวาน ในทศวรรษ 2480 บริษัทเริ่มเข้าสู่ธุรกิจสารเคมีทางการเกษตรมีรายได้ปีละ 15000 ล้านดอลลาร์ และเพิ่งขายกิจการให้ไบเออร์ของเยอรมนีในราคากว่า 62000 ล้านดอลลาร์
ศาลแคลิฟอเนียสั่งมอนซานโตชดใช้ค่าเสียหาย 289 ล้านดอลลาร์ ให้อดีตคนดูแลสนามหญ้า-ผู้ป่วยมะเร็งที่สัมผัสสาร ไกลโฟเสต จากผลิตภัณฑ์กำจัดวัชพืชยี่ห้อ ราวด์อั้พ
มอนซานโต,ไกลโฟเสต,ยากำจัดศัตรูพืช,สารก่อมะเร็ง,เดอเวย์น จอห์นสัน,แคลิฟอร์เนีย,สหรัฐอเมริกา,ยาฆ่าหญ้า,ราวด์อั้พ,มะเร็ง